Hvis du gerne vil være lottomillionær, kan du hjælpe det hele lidt på vej. Så skal du nemlig flytte til Frederikshavn. Fra årskiftet og frem til den 18. juli i år er der fundet tre nye lottomillionærer. Målt pr. indbygger er det flere end nogen anden by i det ganske land. Det viser nye tal fra Danske Spil. Der er nemlig to andre byer, der også har fundet tre millionærer. De er fra Odense og København, der har et væsentligt større befolningstal end Frederikshavn. Det er kun frederikshavnerne, der her i landsdelen kan glæde sig over opgørelsen. For Nordjylland er den region, der vinder næstfærrest lotto-millioner i hele det danske kongerige, der tager del i lotto-udtrækningerne. Det er faktisk kun Grønland, der finder færre lottomillionærer end Nordjylland. Nordjylland har indtil videre fået ni lottomillionærer, mens Grønland må nøjes med en enkelt.

Referat:
Selvom Nordjylland generelt ikke er så heldige i de ugentlige udtrækninger, så er de særdeles heldige i Frederikshavn.